DOI .td_uid_3_615ae885de3c4_rand.td-a-rec-img{text-align:left}.td_uid_3_615ae885de3c4_rand.td-a-rec-img img{margin:0 auto 0 0} Il-Prim Ministru Robert Abela appella biex il-mexxejja politiċi jiġbdu ħabel wieħed sabiex l-irkupru mill-pandemija tal-Covid-19 iwassal għal dinja aktar ugwali, inklussiva, reżiljenti u sostenibbli, mingħajr riċessjoni globali. Fid-diskors tiegħu fis-76 laqgħa tal-Assemblea Ġenerali tal-Ġnus Magħquda, il-Prim Ministru saħaq li l-ekonomija tista' terġa' tqum fuq saqajha bl-implimentazzjoni ta' regoli eżistenti, u l-introduzzjoni ta' regoli ġodda, li jwasslu għall-kompetizzjoni ġusta. Abela żied li Malta hija lesta li tagħti vuċi lill-pajjiżi li huma l-aktar milqutin mill-isfida tal-bidla fil-klima. Huwa sostna wkoll li Malta lest taqsam ma' pajjiżi oħrajn il-pjanijiet li għandhom għal ekonomija b'inqas tniġġis bil-karbonju u iktar diġitalizzata. Il-multilateraliżmu reġa' ngħata l-prominenza fid-diskors ta' Abela meta qal li l-appoġġ lil-Libja għandu jibqa' fuq nett tal-aġenda tal-Ġnus Magħquda għall-paċi u l-istabbiltà internazzjonali. "Għaqda, rispett u assigurazzjoni" – Il-President F'avveniment separat, anke l-President George Vella enfasizza l-importanza tal-multilateraliżmu fl-irkupru tad-dinja mill-pandemija tal-Covid-19. F'attività organizzata mill-Ambaxxata ta' Malta fil-Ġermanja b'tifkira tas-57 anniversarju tal-Indipendenza ta' Malta, il-President qal li Malta diġà taħdem biex tibni relazzjonijiet internazzjonali b'saħħithom, u l-pandemija tal-Covid-19 kompliet turi dan. Huwa żied li s-soluzzjonijiet għall-isfidi attwali għandhom jinstabu f'kuntest ta' għaqda, rispett lejn id-dinjità ta' kull bniedem, u l-assigurazzjoni ta' kull pajjiż. #td_uid_2_615ae885b7762 .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/09/25171630/pr211755b-80x60.jpg) 0 0 no-repeat}#td_uid_2_615ae885b7762 .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/09/25171647/pr211755c-80x60.jpg) 0 0 no-repeat}#td_uid_2_615ae885b7762 .td-doubleSlider-2 .td-item3{background:url(https://cdn.newsbook.com.mt/wp-content/uploads/2021/09/25171703/pr211755d-80x60.jpg) 0 0 no-repeat}#td_uid_2_615ae885b7762 .td-doubleSlider-2 .td-item4{background:url(https://cdn.newsbook.com.mt/wp-content/uploads/2021/09/25171718/pr211755e-80x60.jpg) 0 0 no-repeat}#td_uid_2_615ae885b7762 .td-doubleSlider-2 .td-item5{background:url(https://cdn.newsbook.com.mt/wp-content/uploads/2021/09/25171733/pr211755a-80x60.jpg) 0 0 no-repeat} 1 minn 5